Coba ceritain soal Thierry Henry dalam bahasa bali

Thierry Daniel Henry (embas 17 Agustus 1977) inggih punika pelatih sépakbola profésional miwah lad pemain Prancis sané mangkin dados asistén pelatih antuk Bélgia. Ida kaanggep silih tunggil panyerang pinih becik salantang masa miwah silih tunggil pemain pinih becik ring lelintihan Liga Utama Inggris. Ring warsa 2003 tur 2004, Henry manados runner-up antuk Pemain Pinih Becik Jagat FIFA, miwah manados runner-up antuk Ballon d'Or ring warsa sadurungné. Ida kasuwéca dados Pemain Pinih Becik PFA kaping kalih, Pasépakbola Pinih Becik Warsa Niki FWA kaping tiga, miwah kaicaiin manados Tim PFA Warsa Niki kaping nem mabacakan. Ida taler rumasuk ring FIFA FIFPro World XI kaping siki miwah Tim Pinih Becik UEFA kaping lima. Ida punika pasépakbola sané pinih akéh kapasarang komérsial ri tatkala warsa 2000-an. Henry, sareng Alan Shearer, punika silih tunggil jadma sané kaicaiin nuju Hall of Fame Liga Utama Inggris ring warsa 2021.

Henry ngamainang laga profésional kapertama sareng Monaco ring warsa 1994 sadurung polih kontrak saking jayanti Serie A Juventus. Menawi, santukan nénten akéh polih galah main, kawewehin antuk nénten wénten pacumpuan sareng ménéjemen klub, asapunika ida ngambil kontrak Klub Liga Utama Inggris Arsenal antuk pabéa £11 yuta ring warsa 1999. Ring sor méntor miwah pelatih sadurungné Arsène Wenger, Henry manados panyerang sané produktif maiwah pangripta gol pinih akéh salantang masa antuk 228 gol ring samian wimbakara. Ida polih rékor Sepatu Mas Liga Utama Inggris kaping papat, sareng klub ida dados jayanti Piala FA kaping kalih miwah kalih gelar Liga Utama Inggris, rumasuk rékor ten kakaonang sané ngardi kaparabin The Invincibles. Ida nelasang kalih musim ungkur nyané sareng Arsenal manados kaptén, ngamanggalain ipun nuju Final Liga Champions UEFA 2006. Ring Juni 2007, ida magingsir nuju Barcélona. Ring musim 2008–09, Henry punika wagian kabuat saking treble malelintihan klub ri tatkala ipun dados jayanti La Liga, Copa del Rey miwah Liga Champions UEFA. Ring warsa 2010, ida magabung sareng New York Red Bulls saking Major League Soccer (MLS), menawi mawali nuju Arsenal antuk status kasilih antuk kalih sasih ring 2012, sadurung purna warsa 2014.

Henry polih kasuksésan sareng Prancis, dados jayanti Piala Jagat FIFA 1998, UEFA Euro 2000 tir Piala Konféderasi FIFA 2003. Ida kaswecan kaping lima manados Pemain Prancis Warsa Puniki. Ida taler kasengguh manados Tim Wimbakara UEFA Éuro 2000, kasuwécain Bola Mas Piala Konféderasi FIFA 2003 miwah Sepatu Mas, miwah ngeranjing ring Tim All-Star Piala Jagat FIFA 2006#Tim All-Star Piala Jagat FIFA 2006. Ring sasih Oktober 2007, ida manados silih tunggil pangripta gol pinih akéh antuk negara nyané. Sesampun mulpulang 123 laga miwah 51 gol, Henry purna saking sépakbola internasional sesampun Piala Jagat FIFA 2010.

Sesampun purna, Henry makarya nuju pelatihan. Ida ngawitin ngalatih tim yowana Arsenal ring Pébruari 2015, sareng pakaryan liyané dados pawikan antuk Sky Sports. Ring warsa 2016, ida kadadosang asistén pelatih ring Bélgia, sadurung ngambil lakon dados manggala pelatih ring lad klub Monaco warsa 2018. Ida kabébasang saking swadharma nyané ring Monaco ring Januari 2019 tur mawali nuju MLS kirang saking awarsa antuk ngalola Montréal Impact. Ida ngamanggalain Montréal nuju babak playoff ring masa 2020 sadurung ngundurang raga ring 2021.